
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 21ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 346/2014

ΘΕΜΑ: Έγκριση: α. του 2ου ΑΠΕ του έργου: «Αντιπλημμυρική προστασία γηπέδου ΤΚ Πρασίνου» με Α.Μ.28/13 και β. της παράτασης προθεσμίας του έως 30-11-14
    Στον Πύργο, σήμερα στις 31 του μηνός Οκτωβρίου, του έτους 2014, ημέρα Παρασκευή και ώρα 19.00 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 46524/27-10-2014 έγγραφη πρόσκληση του Προέδρου του κ. Δημητρίου Μεσσαλά, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) και δημοσιεύθηκε νόμιμα.

    Παρόντος και του Δημάρχου κ. Γαβριήλ Λιατσή, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 31 και ονομαστικά οι κ.κ:

	              ΠΑΡΟΝΤΕΣ
	              ΑΠΟΝΤΕΣ

	1. Μεσσαλάς Δημήτριος 
(Πρόεδρος Δημοτικού Συμβουλίου)
	1.Δημόπουλος Φώτιος

	2. Ανδριόλας Γεώργιος 
	2.Λιατσής Δημήτριος, 

οι οποίοι δεν προσήλθαν αν και 

νόμιμα κλήθηκαν   

	3. Σκαρτσιάρης Ανδρέας
	

	4. Αγγελακοπούλου Ανδριάνα
	

	5. Γεωργόπουλος Σωτήριος 
	

	6. Κόλβερη Ιωάννα 
	

	7. Αθανασόπουλος Παντελεήμων 
	

	8. Βλαχαντώνης Νικόλαος  
	

	9. Μπέλτσος Διονύσιος 
	

	10. Γεράνιος Κων/νος 
	

	11.  Ζουμπάκης Αυγερινός 
	

	12.  Τσίμπρης Νικόλαος 
	

	13.  Λουμιώτης Νικόλαος
	

	14. Γκατζόπουλος Αθανάσιος
	

	15. Εξαρχόπουλος Παναγιώτης 
	

	16.  Σεϊντής Βασίλειος 
	

	17.  Κανελλόπουλος Θεόδωρος
	

	18. Ασημακόπουλος Αναστάσιος
	

	19. Αντωνακόπουλος Παναγιώτης
(Επικεφαλής της παράταξης «Ανα.Σ.Α) 
	

	20. Παναγόπουλος Βασίλειος
	

	21. Βαρελάς Ιωάννης 
(Αντιπρόεδρος Δημοτικού Συμβουλίου)
	

	22. Καράμπελας Αντώνιος 
(Επικεφαλής της παράταξης 

 «Πύργος – Έργο Πολιτών»)
	

	23.  Παναγόπουλος Ιωάννης 
	

	24.  Δημουλιάς Λεωνίδας 
	

	25.  Αργυρόπουλος Ιωάννης του Γεωργίου 

(Επικεφαλής της παράταξης

 «Όραμα Δημιουργίας – Ανεξάρτητη 

Κίνηση πολιτών Δήμου Πύργου»)
	

	26. Αργυρόπουλος Ιωάννης 
του Παναγιώτη 

(Γραμματέας Δημοτικού Συμβουλίου) 
	

	27.  Κόρδας Θεόδωρος 
	

	28.  Καλάκου Θεοδώρα 
(Επικεφαλής της παράταξης 

«Ανοιχτή Συμπολιτεία Ριζοσπαστική Κίνηση 

Πολιτών») 
	

	29.  Αθανάσουλας Χρήστος
	

	30. Μιχαλακόπουλος Χαράλαμπος 
(Επικεφαλής της παράταξης «Αναγένεσις 
στο Δήμο Πύργου»)
	

	31.  Γιάνναρος Χρήστος 
(Επικεφαλής της παράταξης
 «Λαϊκή Συσπείρωση Δήμου Πύργου)
	



Επίσης για το συγκεκριμένο θέμα με την αριθ. πρωτ. 46524/27-10-2014  έγγραφη πρόσκληση του Προέδρου προσκλήθηκε στη συνεδρίαση και ο Πρόεδρο της Τ.Κ Πρασίνου κ. Ρωμαίος Διονύσιος, ο οποίος  και προσήλθε.
    
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
----------------------------------

Ακολούθως ο Πρόεδρος έθεσε υπόψη του Δημοτικού Συμβουλίου το 7(β)  θέμα, της ημερήσιας διάταξης με τίτλο: [Έγκριση: α. του 2ου ΑΠΕ του έργου «Αντιπλημμυρική προστασία γηπέδου ΤΚ Πρασίνου» με Α.Μ.28/13 και β. της παράτασης προθεσμίας του έως 30-11-14] και παραχώρησε το λόγο στον Αντιδήμαρχο της Δ/νσης Τεχνικών Υπηρεσιών και Περιβάλλοντος, κ. Ανδρέα Σκαρτσιάρη ο οποίος εισηγούμενος το θέμα εξέθεσε τα εξής:
[Σύμφωνα με την αιτιολογική του έκθεση ο 2ος ΑΠΕ είναι τακτοποιητικός (όσο και το ποσό του συμφωνητικού 12.000,00€).
Καθ΄όλη τη διάρκεια του καλοκαιριού αλλά και μέχρι τα τέλη Σεπτεμβρίου παρόλο που εκτελέστηκαν εργασίες άρσης καταπτώσεων ώστε να προχωρήσουμε στις εκσκαφές θεμελίων του προβλεπόμενου τοιχίου αντιστήριξης, από το έδαφος εξακολουθούσε να αναβλύζει τόσο πολύ νερό, σε βαθμό που και το ερπυστριοφόρο μηχάνημα εκσκαφής να αντιμετωπίζει πρόβλημα προσέγγισης. Αυτό οφείλεται στο γεγονός ότι το νερό από την παλαιά υδρομάστευση βρίσκει διέξοδο δια μέσω του εδάφους, καθώς μόνο μια μικρή ποσότητα αποχετεύεται στους φυσικούς αποδέκτες δια μέσω των μικρών έργων διευθέτησης που κατασκευάσθηκαν με την παρούσα.
Κατά τη σύνταξη του παρόντος ΑΠΕ ελήφθησαν υπόψη τα παραπάνω δεδομένα καθώς και το γεγονός ότι η κατασκευή του τοιχίου αντιστήριξης δεν θα δώσει ουσιαστική λύση στο πρόβλημα της ολίσθησης του εδάφους.

Οι αυξήσεις των χωματουργικών εργασιών δεν δημιουργούν υπέρβαση του συμβατικού αντικειμένου.

Το Τεχνικό Συμβούλιο Δημοσίων Έργων της Περιφερειακής Ενότητας Ηλείας με το αριθ. 10/14 (θέμα 7ο) πρακτικό του ομόφωνα γνωμοδοτεί υπέρ της χρήσης των επί έλαττον δαπανών καθώς και της ανάλωσης των απροβλέπτων  δαπανών όπως προτείνεται με τον 2ο ΑΠΕ.

Εισηγούμαι, σύμφωνα και με το αριθ. πρωτ. 3034/21-10-14 έγγραφο της Δ/νσης Τεχνικών Υπηρεσιών και Περιβάλλοντος την έγκριση του 2ου ΑΠΕ
Επίσης ανάδοχος του έργου κ. Αράπης Ανδρέας  με την από 31/7/14 αίτησή του  ζητά την παράταση προθεσμίας εκτέλεσης των εργασιών του. Η Δ/νση Τεχνικών Υπηρεσιών του δήμου με  το αριθ. 33852/14 έγγραφό της  προτείνει την παράταση προθεσμίας έως 30-11-14, δεδομένου ότι η καθυστέρηση και η μη υλοποίηση των εργασιών οφείλεται στο γεγονός εξακολούθησης του φαινομένου κατάπτωσης – διαρροής του, ανάντη του γηπέδου εδαφικού πρανούς και της αδυναμίας κατασκευής τοίχου αντιστήριξης ποδός. Για τον λόγο αυτό άλλωστε συντάχθηκε και ο 2ος ΑΠΕ].
Κατόπιν ο Πρόεδρος κάλεσε τους δημοτικούς συμβούλους και τον Πρόεδρο της Τ.Κ Πρασίνου, ν’ αποφασίσουν επί της εισήγησης του Αντιδημάρχου.


Το Δημοτικό Συμβούλιο Πύργου,

 λαμβάνοντας υπόψη:

1. Τις διατάξεις του άρθρου 65 του ν. 3852/10,

2. Τις διατάξεις του Ν. 3669/08
3. Το Π.Δ 609/85 όπως τροποποιήθηκε με το ΠΔ 210/97
4. το αριθ. 10/2014 (θέμα 7ο ) πρακτικό του Τεχνικού Συμβουλίου Δημοσίων έργων της  Περιφερειακής Ενότητας Ηλείας,  υπέρ της χρήσης των επί έλαττον δαπανών καθώς και της ανάλωσης των απροβλέπτων  δαπανών όπως προτείνεται με τον 2ο ΑΠΕ του έργου «Αντιπλημμυρική προστασία γηπέδου ΤΚ Πρασίνου.

5. Την εισήγηση του Αντιδημάρχου, σε συνδυασμό με τις αριθ. 3034/21/10/14 και 33852/21-10-14 έγγραφες εισηγήσεις  της Δ/νσης Τεχνικών Υπηρεσιών και Περιβάλλοντος και μετά από διαλογική συζήτηση,
ομόφωνα α π ο φ α σ ί ζ ε ι:
Εγκρίνει: 1. τον  2ο ΑΠΕ (τακτοποιητικός) του έργου: «Αντιπλημμυρική προστασία γηπέδου ΤΚ Πρασίνου» με ΑΜ 28/13, που συντάχθηκε από την Δ/νση Τεχνικών Υπηρεσιών και Περιβάλλοντος του δήμου, για τους αναγραφόμενους στο σκεπτικό μέρος της απόφασης, λόγους.
2. Την παράταση προθεσμίας του ως άνω έργου έως 30-11-14 δεδομένου ότι η καθυστέρηση και η μη υλοποίηση των εργασιών οφείλεται στο γεγονός εξακολούθησης του φαινομένου κατάπτωσης – διαρροής του ανάντη του γηπέδου εδαφικού πρανούς και της αδυναμίας κατασκευής τοίχου αντιστήριξης ποδός
· Ο Πρόεδρος της ΤΚ Πρασίνου ενέκρινε το θέμα.
· Οι Δημοτικοί Σύμβουλοι κ.κ. Β. Σεϊντής, Π. Αντωνακόπουλος, Β. Παναγόπουλος, Ι. Παναγόπουλος, και  Χ. Γιάνναρος, είχαν αποχωρήσει από τη συνεδρίαση, πριν ο Πρόεδρος θέσει το θέμα προς συζήτηση και έγκριση.

Η παρούσα απόφαση έλαβε αύξοντα αριθμό  346/2014.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

      Ο ΠΡΟΕΔΡΟΣ                              ΤΑ ΜΕΛΗ                       Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος 14 –  11 - 2014
Ο ΠΡΟΕΔΡΟΣ ΤΟΥ Δ.Σ
ΔΗΜΗΤΡΙΟΣ ΜΕΣΣΑΛΑΣ

